Dragkal

Dragkal eller dragkale – i dagligtale ofte forvansket til draghale – er en fortøyning for småbåter. Dragkalen er sammensatt av et langt tau som er tredd gjennom en fortøyningsring og spleiset sammen i endene. Fortøyningsringen er festet med tau til en dregg eller en moring på sjøbunnen. Fra fortøyningsringen går det doble tauet inn til land, og når en binder en båt fast i tauet, kan en dra båten ut fra, eller inn til, land.

Ordet er sammensatt av «dragene» og «kale» (tau).

Kategori:Båter
Kategori:Kystkultur